St. Hedvig av Polen

St. Hedvig (polsk Św. Jadwiga Andegaweńska, født 18. februar 1374, død 17. juli 1399) var Polens første regjerende dronning og regent fra 1384 til 1399. Hun ble kanonisert den 8. juni 1997 av pave Johannes Paul II, og regnes som skytshelgen for dronninger og det forente Europa. Jadwiga skal visstnok ha vært en blond, blåøyd, høy og elegant skjønnhet.

Hun er kjent som Hedwig på tysk, Jadvyga på litauisk, Hedvig på ungarsk og Hedvigis på latin. 

Hedvig ble kronet ti år gammel i 1384 på betingelse at unionen med Ungarn ble oppløst. På polsk ble hun omtalt som konge (Król Jadwiga), ikke som dronning, for å markere at hun regjerte i egen rett og ikke som en konges kone. I 1386 giftet hun seg imidlertid med den litauiske storfyrsten Jogaila, som ble Polens konge som Vladislav II Jagello. Slik skaptes en langvarig union mellom Polen og Litauen (1386–1795).

Referanser

Eksterne lenker 
 

Polske monarker
Personer fra Budapest
Polens dronninger
Polske helgener
Ungarske helgener